Բեթա Ռեյ Բիլ

Բեթա Ռեյ Բիլ (), Մարվել տիեզերքի կերպար։ Առաջին անգամ հայտնվել է «Թոր № 337» կոմիքսում՝ 1983 թվականի նոյեմբերին։ Կերպարի ստեղծողը գրող և նկարիչ Ուոլթ Սիմոնսոնն է։

Կերպարը հայտնվել է կոմիքսների բրոնզե դարաշրջանում, ուստի ի սկզբանե նախատեսված էր ընթերցողին զարմացնելու համար, ինչպես հրեշ, որն իրականում դառնում է մեծ հերոս։ Այդպիսով՝ Բեթա Ռեյ Բիլը դառնում է առաջին հերոսը (Թորից հետո), որը կարող է բարձրացնել Մյոլնիրի մուրճը։ Ամպրոպի աստծո (Թոր) և այլմոլորակայինի (Բիլ) հետ սկզբնական մրցակցությունից հետո ավելի ուշ նրանք դառնում են հավատարիմ դաշնակիցներ։

Բեթա Ռեյ Բիլը հայտնվել է նաև «Marvel Comics» ընկերության այլ արտադրանքներում՝ մուլտֆիլմերում և տեսախաղերում, ինչպես նաև շապիկների և խաղաքարտերի վրա։

Կենսագրություն 
Կրակե դևերն ավերում են Բեթա Ռեյ Բիլի մոլորակը, ինչի հետևանքով ողջ մնացածները նավ են նստում՝ պահնորդներին թողնելով իրենց ժառանգական փորձի գագաթնակետը՝ Բեթա Ռեյ Բիլին։ Մի անգամ Թորը գալիս է նրա նավ՝ մտածելով, որ դա կրակե դևերի նավն է, և այնտեղ տեսնում Բեթա Ռեյ Բիլին, ով ևս իր հերթին նրան ընդունում է դևերի տեղ։ Կռվի ժամանակ Բեթա Ռեյ Բիլը կարողանում է բարձրացնել Մյոլնիրին, «քանի որ նա դրան արժանի էր»։ Օդինի խնդրանքով թզուկները նրա համար ևս մեկ մուրճ՝  Գրոմոբոյ () են պատրաստում՝ պայմանով, որ դրա դիմաց Թորը մնա թզուկների մոտ։

Ուժեր և ունակություններ 
 Ունի ուժ, որը գրեթե հավասար է Թորի զորությանը։
 Օժտված է ամոքիչ գործոնով։
 Գրոմոբոյի միջոցով կարողանում է կայծակ առաջացնել։ 
 Կարողանում է ճամփորդել տիեզերական տարածությունում (կրկին իր մուրճի օգնությամբ)։

Կոմիքսից դուրս

Մուլտֆիլմեր 
 Բեթա Ռեյ Բիլը հայտնվել է 1998 թվականի «Արծաթյա Սերֆեր» մուլտսերիալի «Innervisions» սերիայում։ Նրան հնչյունավորել է կանադացի դերասան Կարլ Պրյուները։ 
 2010 թվականի «Հալքի մոլորակը» մուլտֆիլմում Բեթա Ռեյ Բիլին առևանգել են և վերածել Սակաար մոլորակի գլադիատորի, որտեղ նա հետագայում կռվել է Հալքի հետ, այնուհետև օգնել գլադիատորներին ազատել, ինչից հետո հեռացել է մոլորակից։ Նրա հետագա ճակատագիրն անհայտ է։ Կերպարը հնչյունավորել է Փոլ Դոբսոնը։
 «The Super Hero Squad Show» մուլտսերիալի «The Saga of Beta Ray Bill» սերիայում կերպարը հնչյունավորել է Փեթ Ֆրելին։
 Հանդես է եկել «Վրիժառու՝ Երկրի հզոր հերոսները» մուլտսերիալի «Բալլադ Բեթա Ռեյ Բիլի մասին» սերիայում (2-րդ եթերաշրջանի 8-րդ սերիա)։ Հնչյունավորել է Սթիվեն Բլումը։

Ֆիլմեր 
 «Թոր։ Ռագնարյոկ» ֆիլմում Սակաար մոլորակում կարելի է տեսնել Բեթա Ռեյ Բիլի գլուխը, որը ակնարկում է, որ Հալկից առաջ նա եղել է Սակաարի չեմպիոնը։ 
 «Վրիժառուները։ Անվերջության պատերազմ» ֆիլմում Թորն իր համար կռել է նոր զենք՝ գրոմոբոյ, որը ըստ կոմիքսների՝ պատկանում էր Բեթա Ռեյ Բիլին։

Վիդեոխաղեր 
 «Marvel: Ultimate Alliance» (2006) խաղում հասանելի է որպես կոստյում Թորի համար։
 «Marvel vs. Capcom 3: Fate of Two Worlds» խաղում (2011) նույնպես հասանելի է որպես կոստյում Թորի համար։
 «LEGO Marvel Super Heroes» խաղում (2013) Բեթա Ռեյ Բիլը հասանելի է որպես խաղային հերոս բեռնավորվող DLC-ի ձևով։
 MMORPG «Marvel Heroes» (2013) խաղում հասանելի է որպես գործընկեր։ Կա նաև կոստյում Թորի համար։
 Խաղային հերոս է «Marvel: Avengers Alliance» խաղում։ 
 Խաղային հերոս է «Lego Marvel Avenger's» խաղում։

Ծանոթագրություններ

Գրականություն

Արտաքին հղումներ 
 MarvelWiki
 AlphaFlight.net — Alphanex Entry on Beta Ray Bill 
 Beta Ray Bill at the Marvel Database Project
 Brereton & Beta Ray Bill in Eden, The Pulse, Comicon.com, April 14, 200

Marvel Comics-ի սուպերհերոսներ
Սուպերհերոսներ